युरोपमा फुटबल रौनक बढ्दै
मार्चमा कोरोना भाइरस (कोभिड–१९) का कारण रोकिएको खेलकुद गतिविधि सर्बियामा सुरु भएको छ । सार्वजनिक स्थलमा जम्मा हुन र रंगशाला पुगेर दर्शकलाई खेल हेर्न अनुमति दिइएको छ । बिहीबार सर्बिया कप फुटबलको सेमिफाइनलमा रेड स्टार बेलग्रेड र घरेलु टोली एफके पार्टिजानबीचको खेल हेर्न रंगशालमा करिब २५ हजार दर्शक जम्मा भएका थिए ।
मिलान — मार्चमा कोरोना भाइरस (कोभिड–१९) का कारण रोकिएको खेलकुद गतिविधि सर्बियामा सुरु भएको छ । सार्वजनिक स्थलमा जम्मा हुन र रंगशाला पुगेर दर्शकलाई खेल हेर्न अनुमति दिइएको छ । बिहीबार सर्बिया कप फुटबलको सेमिफाइनलमा रेड स्टार बेलग्रेड र घरेलु टोली एफके पार्टिजानबीचको खेल हेर्न रंगशालमा करिब २५ हजार दर्शक जम्मा भएका थिए ।त्यस्तै यो सप्ताहन्त इटालीमा पनि फुटबल फेरि फर्कंदै छ । यसक्रममा इटालियन कप सेमिफाइनल दोस्रो लेगका खेल हुनेछ । कोरोना भाइरस संक्रमण महामारीले सबैभन्दा बढी ग्रसित देशमध्ये एक रहेको इटालीमा यी खेलसँगै फुटबल फेरि सुचारु हुनेछ । तर यो खेललाई अहिलेसम्म सरकारबाट औपचारिक स्वीकृति भने प्राप्त भएको छैन ।सर्बिया कप फुटबलको सेमिफाइनलमा रेड स्टार बेलग्रेड र घरेलु टोली एफके पार्टिजानबीचको खेलमा पहरा दिइरहेका सुरक्षाकर्मीशुक्रबार युभेन्ट्सले घरमा एसी मिलानविरुद्ध खेल्नेछ र यो इटालीमा पहिलो महामारीपछिको पहिलो ठूलो खेल हुनेछ । इटालीले फुटबल फर्केसँगै समाज पनि सामान्य स्थितितर्फ फर्कने विश्वास गरेको छ । इटालीमा महामारीकै कारण ३४ हजारभन्दा बढीको मृत्यु भएको छ । पछिल्लो समय इटालीमा लकडाउन खुकुलो बनाउने काम भएको छ ।शनिबार नेपोली र इन्टर मिलानबीच अर्को खेल हुनेछ । दुवै खेल सार्वजनिक प्रसारण संस्था राईले देखाउने छ । दुवै खेलमा दर्शक हुने छैनन् । फेब्रुअरीतिर सान सिएरोमा भएको पहिलो लेगको खेलमा युभेन्ट्स र मिलान १–१ को बराबरीमा छन् । त्यस खेलमा युभेन्ट्सका लागि खेलको अन्त्यतिर क्रिस्टियानो रोनाल्डोले गोल गर्दै आफ्नो टिमलाई बलियो बनाएका थिए ।फ्रान्कफर्टविरुद्ध गोल गरेपछि खुसी साँट्दै बायर्न म्युनिखका खेलाडी मिलानका लागि चोटग्रस्त ज्लाटन इब्राहिमोभिचले खेल्ने छैनन् । सन् २०११ यता मिलानले युभेन्ट्सलाई टुरिनमा हराएको छैन । लिग समीकरणमा कमजोर साबित मिलानका लागि कप उपलब्धि ठूलो हुन सक्नेछ र यसका लागि क्लबले कडा मिहिनेत गर्नेछ । युभेन्ट्स प्रशिक्षक माउरिसिजो सारीले कप उपलब्धि आफ्नो टिमका लागि पनि उत्तिकै ठूलो रहेको बताएका छन् ।अर्को सेमिफाइनलमा इन्टरमाथि नेपोली १–० ले अगाडि छ । नेपोलीका लागि कप उपाधि अर्को सिजन युरोपमा फुटबल खेल्नका लागि एकमात्र राम्रो विकल्प छ । लिगमा राम्रो गर्न नसकेको नेपोलीले यसअघि प्रशिक्षक कार्लो एन्सेलोट्टीलाई बर्खास्त गरेको थियो । इन्टर पनि सन् २०११ यता पहिलो उपाधि जित्ने उद्देश्यले मैदानमा उत्रने निश्चित छ । 